नुकसान में नहीं, पढ़ाई में फायदा करेगा जूनियर एडिटर
भास्कर न्यूज | चिल्हड/नांगलमूंदी
दैनिक भास्कर ग्रुप के जूनियर एडिटर-3 अखबार बनाने के राष्ट्रव्यापी प्रोग्राम से हजारों बच्चों के जुड़ने से इस बार प्रतियोगिता में मिलने वाले इनामों और स्कॉलरशिप की संख्या भी जिले में बेहतर रहने की संभावना व्यक्त की जा रही है।
नांगलमूंदी स्थित भारतीय सीनियर सेकेंडरी स्कूल के बच्चे भी बड़ी संख्या में जूनियर एडिटर प्रोग्राम में शामिल हो चुके हैं। स्कूल प्रिंसिपल कमल सिंह यादव ने कहा कि पढ़ाई के साथ अन्य गतिविधियां बहुत आवश्यक है। उन्होंने जूनियर एडिटर के बारे में बच्चों से विचार-विमर्श करते हुए कहा कि 2011 में हरियाणा बोर्ड की 10वीं में उनके स्कूल के 4 छात्रों ने 500 में से 500 अंक और एक छात्रा ने 497 अंक हासिल किए थे। ये बच्चे भी पढ़ाई के साथ अन्य गतिविधियों में भी हिस्सा लेते रहे थे। उन्होंने कहा कि ऐसे में यदि अब उनके स्कूल के बच्चे जूनियर एडिटर में अखबार बनाने में अपनी क्रिएटिविटी बढ़ाते हैं और कोई इनाम इनाम जीत पाएं तो ये गौरव की बात है। जूनियर एडिटर अखबार बनाने मेें जो समय लगेगा उससे बच्चों को पढ़ाई में फायदा ही मिलेगा ना की कोई नुकसान। स्कूल डायरेक्टर दीपक यादव ने जूनियर एडिटर प्रोग्राम काे सराहा। इस अवसर पर शिक्षकों ने जूनियर एडिटर-3 के नियमों को समझा और बच्चों को अखबार बनाने के लिए प्रोत्साहित किया।
नोट: जूनियरएडिटर प्रोग्राम से जुड़ने के लिए आप हमारे कार्यालय में 01274-300600 या मोबाइल नं. 9467174501 पर संपर्क कर सकते हैं।
चिल्हड़. भारतीयस्कूल में विद्यार्थियों को दैनिक भास्कर के जूनियर एडिटर की जानकारी देते प्राचार्य कमल सिंह।
hin_Deva mar_Deva hin_Deva hin_Deva hin_Deva hin_Deva